Starosta obce Klenov
_______________                       

V zmysle §12 zákona SNR číslo 369/1990 Zb. o obecnom zriadení v znení neskorších zmien a doplnkov 
zvolávam na 2. januára 2015 (piatok) o 15,00 hodine 
ustanovujúce zasadnutie Obecného zastupiteľstva v Klenove 
do zasadacej miestnosti obecného úradu v Klenove

 Program:
1.	Otvorenie zasadnutia
2.	Určenie zapisovateľa
3.	Oznámenie výsledkov voľby starostu a volieb do obecného zastupiteľstva a odovzdanie osvedčení o zvolení novozvolenému starostovi a poslancom novozvoleného obecného zastupiteľstva – predseda Miestnej volebnej komisie
4.	zloženie sľubu novozvoleného starostu obce
5.	Zloženie sľubu poslancov novozvoleného obecného zastupiteľstva
6.	Vystúpenie novozvoleného starostu
7.	Schválenie programu ustanovujúceho zasadnutia obecného zastupiteľstva
8.	Určenie overovateľov zápisnice
9.	Schválenie návrhovej a volebnej komisie
10.	Poverenie poslanca obecného zastupiteľstva, ktorý bude oprávnený zvolávať a viesť zasadnutia obecného zastupiteľstva
11.	Zriadenie komisií, voľba ich predsedov a členov
12.	Určenie platu starostu obce
13.	Diskusia 
14.	Záver

									Jozef Pekár v.r.
                                                                       starosta obce

  

Zápisnica 
z ustanovujúceho zasadnutia obecného zastupiteľstva v Klenove,
konaného dňa 2.1.2015.
–––––––––––––––––––––––––––––––––––––––––––––––––––––––––- 

Ustanovujúce zasadnutie obecného zastupiteľstva v Klenove otvoril a viedol doterajší starosta obce (ďalej len „predsedajúci“), ktorý privítal poslancov (prítomní podľa prezenčnej listiny), predsedkyňu miestnej volebnej komisie a občanov obce.  

Predsedajúci prečítal program zasadnutia:   
 
1.	Určenie zapisovateľa  
2.	Oznámenie výsledkov voľby starostu a volieb do obecného zastupiteľstva a odovzdanie osvedčení o zvolení novozvolenému starostovi a poslancom novozvoleného obecného zastupiteľstva   
3.	Zloženie sľubu novozvoleného starostu obce  
4.	Zloženie sľubu poslancov novozvoleného obecného zastupiteľstva
5.	Vystúpenie novozvoleného starostu
6.	Schválenie programu ustanovujúceho zasadnutia obecného zastupiteľstva
7.	Určenie overovateľov zápisnice
8.	Schválenie návrhovej a volebnej komisie 
9.	Voľba mandátovej komisie, návrhovej a volebnej komisie
10.	Poverenie poslanca obecného zastupiteľstva, ktorý bude oprávnený zvolávať  
      a viesť zasadnutie obecného zastupiteľstva
11. Zriadenie komisií, voľba ich predsedov a členov                  
12. Určenie platu starostu obce
13. Diskusia
14. Záver	

K bodu 1 – určenie zapisovateľa  
	Predsedajúci určil za zapisovateľku pani Mihaľovú Renátu. 

K bodu 2 – Oznámenie  výsledkov volieb do orgánov samosprávy obce   
	Predsedajúci požiadal predsedkyňu miestnej volebnej komisie sl. Alexandru  Adamovú, aby oboznámila prítomných s výsledkami volieb do orgánov samosprávy obce, konané dňa 15.11.2014 Predsedkyňa skonštatovala, že voľby prebehli bez rušivých momentov. (viď. správa MVK o výsledkoch volieb)
 
K bodu 3 – zloženie sľubu starostu obce  
	Predsedajúci požiadal novozvolenú starostku p. Kamilu Bogdaňovú, aby zložila sľub starostu obce, ktorý aj prečítala. Novozvolená starostka po prečítaní sľub potvrdila podpisom. Po zložení sľubu doterajší starosta odovzdal novozvolenej starostke insígnie a ujala sa vedenia ustanovujúceho zasadnutia obecného zastupiteľstva.    
Predsedkyňa miestnej volebnej komisie p. Adamová Alexandra odovzdala novozvolenej starostke obce osvedčenie o zvolení starostu obce a popriala jej veľa úspechov v práci.

K bodu 4 – zloženie sľubu poslancov obecného zastupiteľstva 
	Novozvolená starostka obce požiadala poslancov, aby prečítali znenie sľubu poslancov obecného zastupiteľstva. Poslanci svojim podpisom zložili sľub poslancov. 
Predsedkyňa miestnej volebnej komisie každému jednotlivo zablahoželala k zvoleniu a odovzdala im osvedčenia o zvolení za poslanca obecného zastupiteľstva.

K bodu 5 – vystúpenie novozvoleného starostu 
Po vykonaní sľubu poslancov starostka obce zistila a skonštatovala, že obecné zastupiteľstvo je spôsobilé rokovať a uznášať sa, nakoľko je prítomná nadpolovičná väčšina všetkých poslancov. Napokon predniesla slávnostný príhovor. (viď. prejav)
	 
K bodu 6 – Schválenie programu ustanovujúceho zasadnutia obecného zastupiteľstva
	Starostka obce predložila obecnému zastupiteľstvu návrh programu rokovania. 
Hlasovanie poslancov:
Za: 4		Proti: -		Zdržal sa: -		
Neprítomní pri hlasovaní: Mgr. Michalko Miloslav, PhD. 

bodu 7 – Návrh overovateľov zápisnice 
	Starostka obce určila za overovateľov zápisnice pani Darinu Hovanovú a pána Mareka Pekára. 

K bodu 8 – Schválenie návrhovej a volebnej komisie
	Starostka obce v tomto bode navrhla, aby v týchto komisiách boli pracovali:
Mihaľová Renáta – predseda
Mgr. Mikulová Mariana – člen
Pekár Marek - člen
Hlasovanie poslancov:
Za: 4		Proti: -		Zdržal sa:  -
Neprítomní pri hlasovaní: Mgr. Michalko Miloslav, PhD. 

K bodu 9 – Poverenie poslanca obecného zastupiteľstva, ktorý bude oprávnený zvolávať  a viesť zasadnutie obecného zastupiteľstva
	Starostka  obce oboznámila  novozvolených poslancov so  zákonom o obecnom zriadení a dôležitosť poverenia poslanca obecného zastupiteľstva, ktorý bude oprávnený zvolávať a viesť zasadnutie obecného zastupiteľstva. Obecné zastupiteľstvo poverilo viesť a zvolávať zasadnutia pani Darinu Hovanovú.
	Starostka obce oboznámila poslancov, že za zástupcu starostu písomne poverí do 60 dní od jej zvolenia  
Hlasovanie poslancov:
Za:  4		Proti: - 	Zdržal sa: -
Neprítomní pri hlasovaní: Mgr. Michalko Miloslav, PhD. 

K bodu 10 – Návrh na zriadenie komisií a voľba ich predsedov, prípadne ďalších členov komisií
V tomto bode starostka obce povedala, že doposiaľ pracovalo 6 komisií, z čoho 2 komisie sú povinné zo zákona a členmi môžu byť iba poslanci a 4 boli zriadené obecným zastupiteľstvom, kde predsedom je poslanec a členom môžu byť aj občania obce. 
Komisie zriadené obecným zastupiteľstvom:
    -   komisiu na ochranu verejného majetku a poriadku
    -   komisiu finančnú,
    -   komisiu pre mládež, kultúru a šport
    -   komisiu pre tvorbu životného prostredia a ochranu pred požiarmi a povodňami. 
Povinné komisie:
-	komisia na ochranu verejného záujmu pri výkone funkcií verejných funkcionárov 
-	komisia pre vybavovanie sťažností 
Starostka obce oboznámila poslancov, aká je činnosť komisií. 
Obecné zastupiteľstvo sa rozhodlo, že tieto komisie budú pracovať aj naďalej. 
Hlasovanie poslancov:
Za:  4		Proti: - 	Zdržal sa: -
Neprítomní pri hlasovaní: Mgr. Michalko Miloslav, PhD. 

Starostka obce požiadala poslancov, aby si zvolili predsedov týchto komisií  
Hlasovalo sa verejne. 

Za predsedov komisií zriadených obecným zastupiteľstvom boli zvolení:
Renáta Mihaľová  			– predseda komisie pre mládež, kultúru a šport
Mgr. Mariana Mikulová 		– predseda finančnej komisie
Mgr. Miloslav Michalko, PhD. 	– predseda na ochranu verejného majetku a poriadku,
Marek Pekár				– predseda komisie pre tvorbu životného prostredia 
  a ochranu pred požiarmi a povodňami. 
Hlasovanie poslancov:
Za:  4		Proti: - 	Zdržal sa: -
Neprítomní pri hlasovaní: Mgr. Michalko Miloslav, PhD. 

Za predsedov povinných komisií boli zvolení:
Mgr. Mariana Mikulová 		– predseda komisie na ochranu verejného záujmu pri 
  výkone funkcií verejných funkcionárov 
Hlasovanie poslancov:
Za:  3		Proti: - 	Zdržal sa: Mgr. Mikulová Mariana
Neprítomní pri hlasovaní: Mgr. Michalko Miloslav, PhD. 

Renáta Mihaľová 			– predseda na vybavovanie sťažností
Hlasovanie poslancov:
Za:  4		Proti: - 	Zdržal sa: -
Neprítomní pri hlasovaní: Mgr. Michalko Miloslav, PhD. 

Za členov povinných komisií boli verejne zvolení:
Marek Pekár 			- člen komisie na ochranu verejného záujmu pri výkone funkcií 
  verejných funkcionárov   
Hlasovanie poslancov:
Za:3  		Proti: - 	Zdržal sa: 1 – Marek Pekár
Neprítomní pri hlasovaní: Mgr. Michalko Miloslav, PhD. 

Mgr. Miloslav Michalko PhD. – člen komisie na ochranu verejného záujmu pri výkone funkcií         
                                 verejných funkcionárov
Hlasovanie poslancov:
Za: 4 		Proti: - 	Zdržal sa: -  
Neprítomní pri hlasovaní: Mgr. Michalko Miloslav, PhD. 

Darina Hovanová 		- člen komisie na prešetrenie sťažností
Hlasovanie poslancov:
Za:  4		Proti: - 	Zdržal sa: -
Neprítomní pri hlasovaní: Mgr. Michalko Miloslav, PhD. 
 
Marek Pekár			- člen komisie na prešetrenie sťažností
Hlasovanie poslancov:
Za:  4		Proti: - 	Zdržal sa: -
Neprítomní pri hlasovaní: Mgr. Michalko Miloslav, PhD. 

K bodu 11 – schválenie platu starostke obce 
	V tomto bode starostka obce predložila návrh na určenie platu aj s dôvodovou správou a aj vysvetlením svojej náplne práce.
	Po dlhej rozprave sa obecné zastupiteľstvo nezhodlo o plate starostu, tak podľa zákona o o právnom postavení a platových pomeroch starostov obcí a primátorov miest  patrí starostke plat podľa §3 ods.1., ktorý činí 737,00 € s účinnosťou odo dňa zloženia sľubu.    	
Hlasovanie poslancov:
Za:  2		Proti: 2 – Marek Pekár, Mgr. Mariana Mikulová 	Zdržal sa: -
Neprítomní pri hlasovaní: Mgr. Michalko Miloslav, PhD. 

K bodu 12 – rôzne 
	Starostka obce informovala prítomných poslancov o § 152 ods.8 písm.c) zákonníka práce, ktorý hovorí o možnosti poskytnutia stravných lístkov aj starostom obcí, ktorí nemajú možnosť stravovať sa v jedálni. Obecné zastupiteľstvo môže súhlasiť s rozšírením okruhu zamestnancov o starostku obce Kamilu Bogdaňovú a poskytnutí stravných lístkov počas výkonu práce na 4 hodiny. Doposiaľ bývalým starostom obce Klenov bolo umožnené poskytovať stravné lístky. Obecné zastupiteľstvo stanovilo výšku stravného lístka a to 3,60€.
Hlasovanie poslancov:
Za:  4		Proti: - 	Zdržal sa: -
Neprítomní pri hlasovaní: Mgr. Michalko Miloslav, PhD. 

	Starostka obce informovala prítomných poslancov aj o Zásadách odmeňovania poslancov obecného zastupiteľstva, Rokovacom poriadku, Štatúte obce. Sú to vnútorné normy obce, ktoré pravdepodobne bude potrebné aktualizovať. Obecné  zastupiteľstvo odporúčilo starostke obce posúdiť potrebu aktualizácie vnútorných noriem obce.
Hlasovanie poslancov:
Za:  4		Proti: - 	Zdržal sa: -
Neprítomní pri hlasovaní: Mgr. Michalko Miloslav, PhD. 

K bodu 13 – diskusia
	V tomto bode prebiehala voľná debata poslancov ako aj starostky obce o vykonaných akciách a plánovaných akciách; povinností poslancov a pod. 

K bodu 14 – Uznesenie
	Predsedkyňa návrhovej komisie Mihaľová Renáta prečítala návrh uznesenia č. 1/2015.
 Hlasovanie poslancov:
Za:  5		Proti: - 	Zdržal sa: -
Neprítomní pri hlasovaní: -
Starostka skonštatovala, že uznesenie je právoplatné.

K bodu 15 – záver
Starostka poďakovala všetkým za účasť a ukončila zasadnutie obecného zastuiteľstva.
Zasadnutie obecného zastupiteľstva bolo ukončené o 19,00 hod. 

Zapísala:
Bogdaňová Kamila
Dňa 12.1.2015		

 									Kamila Bogdaňová
									 starostka obce	

Overovatelia: 
Darina Hovanová		...........................................
Marek Pekár			.......................................... 

 	 

 

ZÁVERY  Z ROKOVANIA 
V súlade s ustanovením § 11 ods.4 zákona č.369/90Z.z. o obecnom zriadení v znení neskorších zmien a doplnkov, obecné zastupiteľstvo v Klenove dňa 2.1.2015 prijíma

   U Z N E S E N I E  č. 1/2015

ktorým,
A . berie na vedomie
1. výsledky volieb do orgánov samosprávy obce
2. vystúpenie novozvoleného starostu

B. konštatuje, že
1. novozvolená starostka obce Kamila Bogdaňová zložila zákonom predpísaný sľub 
   starostu obce
2. zvolení poslanci obecného zastupiteľstva zložili zákonom predpísaný sľub
          poslanca obecného zastupiteľstva: 
   Darina Hovanová
   Renáta Mihaľová
   Miloslav Michalko, Mgr.PhD.
   Mariana Mikulová, Mgr. 
   Marek Pekár

C. poveruje 
1) poslankyňu Darinu Hovanovú zvolávaním a vedením zasadnutí obecného zastupiteľstva v prípadoch podľa § 12 ods. 2 prvá veta, ods. 3 tretia veta, ods. 5 tretia veta a ods. 6 tretia veta zákona č. 369/1990 Zb. o obecnom zriadení v znení neskorších predpisov.

D. zriaďuje
1) Komisie:
a) komisiu na ochranu verejného záujmu
b) komisiu na prešetrenie sťažností
c) komisiu na ochranu verejného poriadku a majetku  
d) komisiu finančnú 
e) komisiu pre mládež, kultúru a šport
f) komisiu pre tvorbu životného prostredia a ochranu pred požiarmi

E . volí
1) predsedu komisie na ochranu verejného záujmu  Mgr. Marianu Mikulovú 
  a členov komisie : 
*. Marek Pekár
*. Mgr. Miloslav Michalko, PhD.

2) predsedu komisie na prešetrenie sťažností Renátu Mihaľovú
   a členov komisie:
	*. Darina Hovanová
	*. Marek Pekár

3) predsedu komisie ochrany verejného poriadku a majetku – 
Mgr. Miloslav Michalko,PhD. 
4) predsedu komisie finančnej – Mgr. Mariana Mikulová
5) predsedu komisie pre mládež, kultúru a šport – Renáta Mihaľová
6) predsedu komisie pre tvorbu životného prostredia a ochranu pred požiarmi – 
        Marek Pekár

F. ukladá  
1) predsedom zvolených komisií predložiť na najbližšie zasadnutie obecného zastupiteľstva návrhy na členov komisií obecného zastupiteľstva (poslanci, ďalšie navrhnuté osoby)
G. odporúča
1) starostke obce posúdiť potrebu aktualizácie vnútorných noriem obce
H. súhlasí
1) s rozšírením okruhu zamestnancov podľa §152 ods.8 písm. c) Zákonníka práce o starostku obce Kamilu Bogdaňovú počnúc od 2.1.2015. Stravné lístky starostke obce sa budú poskytovať počas výkonu práce nad 4 hodiny vo výške 3,60€.   

   
								Kamila Bogdaňová
							         starostka obce			

								 
V Klenove, dňa 12.1.2015